 Salamu za rambirambi zimeendelea kutolewa kwa familia ya aliyekuwa Mkurugenzi wa Vipindi na Uzalisha wa Kampuni ya Clouds Media Group (CMG), Ruge Mutahaba aliyefariki jana Jumanne.Chama cha Mapinduzi (CCM) ni miongoni mwa taasisi ambazo leo, Jumatano, zimetoa salamu za rambirambi huku zikijaribu kubainisha baadhi ya mambo ya kukumbukwa yaliyofanywa na Ruge wakati wa uhai wake.Taarifa iliyotolewa na Katibu wa Uenezi na Itikadi ya CCM, Humphrey Polepole imeeleza kuwa Ruge atakumbukwa kwa mchango wake alioutoa katika tasnia ya habari na uendelezaji wa vipaji, sanaa na ubunifu.“Uongozi wa CCM chini ya Mwenyekiti John Pombe Magufuli na Katibu Mkuu Bashiru Ally unapenda kutoa salamu za pole kwa familia ya marehemu, ndugu, jamaa na marafiki na wote waliogushwa na msiba huu,” imeeleza sehemu ya taarifa iliyotolewa na chama hicho.